# data[].attributes.attachment_caption
ΤΕΤΑΡΤΗ 3 ΜΑΙΟΥ 2023

# data[].attributes.headline
ΣΕΜΙΝΑΡΙΟ ΔΙΑΤΡΟΦΗΣ ΣΤΗΝ ΕΦΗΒΕΙΑ

# data[].attributes.subject
ΣΕΜΙΝΑΡΙΟ ΔΙΑΤΡΟΦΗΣ ΣΤΗΝ ΕΦΗΒΕΙΑ

# data[].attributes.body
ΤΕΤΑΡΤΗ 3 ΜΑΙΟΥ 2023 Σεμινάριο για τη διατροφή των εφήβων από τη διατροφολόγο - διαιτολόγο Γερογιώργη Φωτεινή στην αίθουσα πολλαπλών του Γενικού Λυκείου Ιστιαίας

# data[].attributes.headline
ΕΡΓΑΣΤΗΡΙΟ ΚΕΡΑΛΟΙΦΗΣ

# data[].attributes.subject
ΕΡΓΑΣΤΗΡΙΟ ΚΕΡΑΛΟΙΦΗΣ

# data[].attributes.body
Τρίτη 9 Μαΐου ώρα 13:30
Με τη βοήθεια των μαθητών θα φτιάξουμε κεραλοιφή με χρήση μελισσοκεριού από ντόπιους παραγωγούς.
Η κεραλοιφή δίνει ελαστικότητα και απαλότητα στο δέρμα, και μπορεί να χρησιμοποιηθεί σαν κρέμα ημέρας ή κρέμα σώματος. Λόγω της αντιβιοτικής και αναπλαστικής της δράσης, επουλώνει αποτελεσματικά παθήσεις του δέρματος, όπως σπυράκια λόγω ακμής, κάψιμο, αλλεργίες, έκζεμα, ψωρίαση, δερματίτιδα, ξηροδερμία, πληγές, κ.α

# data[].attributes.attachment_link.readable_text
Το να είσαι γονιός ενός εφήβου είναι ίσως μία από τις πιο δύσκολες δουλειές στον κόσμο! Αλλά εάν κρατήσετε καλά στο μυαλό σας ορισμένες σημαντικές έννοιες, θα σας βοηθήσουν να ανταπεξέλθετε με επιτυχία σε αυτόν τον δύσκολο ρόλο.

1. Η σχέση είναι το πιο σημαντικό πράγμα. Οι γονείς φροντίζουν τα παιδιά τους, μοιράζονται τα ήθη και τις αξίες τους, τα εμπνέουν, τα διδάσκουν για την κοινωνία και τον κόσμο, πολλές φορές τα προστατεύουν από αυτόν και προπάντων τα αγαπούν! Πολλά από αυτά τα στοιχεία του ρόλου του γονέα, μπορεί να τα πάρει από πολλές πηγές. Αλλά αυτό που είναι μοναδικό για το παιδί σας είστε εσείς. Κάθε παιδί χρειάζεται μία ισόβια, ισχυρή, υγιή επικοινωνιακή σχέση με τους γονείς του. Προσέχετε να κρατάτε τις "γραμμές" της επικοινωνίας πάντα ανοικτές και η σχέση σας να είναι θετική.

2. Είναι καθήκον μας ως γονείς να βοηθήσουμε στην προετοιμασία των παιδιών μας για τον πραγματικό κόσμο. Οι γονείς συνήθως θέλουν να προστατεύσουν τα παιδιά από τα προβλήματα και τους φόβους του έξω κόσμου. Αυτό είναι φυσιολογικό και υγιές. Αλλά, είναι πολύ σημαντικό να βοηθήσουμε τα παιδιά μας να αποκτήσουν τις δεξιότητες, τις συνήθειες και τη δύναμη για να είναι σε θέση να χειριστούν μόνα τους τα όποια προβλήματα συναντήσουν. Δυστυχώς, δεν μπορούμε να τα προστατεύουμε πάντα.

3. Ας ξεκινήσουμε λοιπόν σιγά - σιγά. Κάποια στιγμή τα παιδιά μας θα είναι στο δικό τους σπίτι, με δικά τους χρήματα και θα πρέπει να διαχειριστούν μόνα τους τη ζωή τους. Ο καλύτερος τρόπος για να τα βοηθήσουμε είναι να τους δίνουμε ένα μικρό κομμάτι ευθύνης, δύναμης και εμπειρίας κάθε μέρα. Οι γονείς οφείλουν να μοιράζονται την δύναμή τους με τους εφήβους. Δώστε τους έναν, όλο και μεγαλύτερο ρόλο στη λήψη των αποφάσεών τους.

4. Οι γονείς, με την πείρα που έχουν, επιτυγχάνουν καλύτερα σε μακροπρόθεσμα σχέδια. Όμως, οι έφηβοι είναι πολύ καλύτεροι στα καθημερινά μικρά πράγματα. Είναι αλήθεια ότι οι γονείς ξέρουν τι πρέπει να φορέσουν σε μία συνέντευξη εργασίας ή την ποιότητα που πρέπει να έχει η εργασία στο κολέγιο. Όμως, ο έφηβος ξέρει πολύ καλύτερα τι πρέπει να φορέσει για να είναι σίγουρα αποδεκτός από τους φίλους του! Και τα δύο είναι σημαντικά. Δώστε στους νέους την ευκαιρία και κάποια ελευθερία να διαχειρίζονται τα δικά τους απλά καθημερινά πράγματα.

5. Ο καλύτερος τρόπος για να κάνετε το παιδί σας να αλλάξει και να βελτιώνεται είναι να βλέπει τους γονείς του να αλλάζουν. Όλοι ξέρουμε ότι οι γονείς δεν είναι τέλειοι. Το μήνυμα είναι ότι στο σπίτι, όλοι πρέπει να μεγαλώνουν και να βελτιώνονται. Αυτό είναι ένα πολύ ισχυρό και θετικό μήνυμα για κάθε έφηβο.

Μην ξεχνάτε ότι κάθε ηλικία έχει τα δικά της προβλήματα. Ηρεμία, κατανόηση και αγάπη είναι ότι πιο σπουδαίο μπορούμε να δώσουμε στα παιδιά μας.
Άλλωστε και εμείς κάποια στιγμή στην ζωή μας είμασταν έφηβοι!

https://delivery.performax.cz/insert_rtb/paidorama_com?format=js

# data[].attributes.attachment_link.title
5 συμβουλές για τους γονείς με παιδιά στην εφηβεία | paidorama.com

# data[].attributes.attachment_link.description
Το να είσαι γονιός ενός εφήβου είναι ίσως μία από τις πιο δύσκολες δουλειές στον κόσμο! Αλλά εάν κρατήσετε καλά στο μυαλό σας ορισμένες σημαντικές έννοιες, θα σας βοηθήσουν να ανταπεξέλθετε με επιτυχία σε αυτόν τον δύσκολο ρόλο. 1. Η σχέση είναι το πιο σημαντικό πράγμα.

# data[].attributes.headline
Συμβουλές διατροφής για γονείς

# data[].attributes.subject
Συμβουλές διατροφής για γονείς

# data[].attributes.body
Θέλετε το παιδί σας να τρώει σωστά αλλά δεν είστε σίγουροι με ποιον τρόπο; Το άρθρο παρέχει πρακτικές συμβουλές για να σας βοηθήσει!!

# data[].attributes.attachment_link.title
Συμβουλές διατροφής για γονείς - Everyday

# data[].attributes.attachment_link.description
Η εφηβεία είναι η ηλικία κατά την οποία το σώμα της εφήβου αναπτύσσεται πολύ γρήγορα προκειμένου να μετατραπεί σύντομα σε σώμα νεαρής γυναίκας. Η διατροφή είναι ο σπουδαιότερος περιβαλλοντικός παράγοντας για τη σωστή διάπλαση και την υγεία του σώματος της εφήβου. Κατά τη διάρκεια της εφηβικής ηλι…

# data[].attributes.attachment_link.readable_text
Διατροφή και εφηβεία - Όλα όσα πρέπει να γνωρίζουμε σαν γονείς.

Από την ηλικία των 5 ετών έως και την ενηλικίωση η διατροφική συμπεριφορά των παιδιών και των εφήβων αλλάζει χρόνο με το χρόνο. Πράγματι, οι επιλογές τους, η στάση τους και η αντιμετώπιση των υπόλοιπων μελών της οικογένειας την ώρα του γεύματος φανερώνει τα όσα τα παιδιά έμαθαν ή δεν έμαθαν για το φαγητό από την νηπιακή και την προσχολική περίοδο (δείτε το σχετικό άρθρο εδώ), ενώ σε μεμονωμένα περιστατικά, όπου η συμπεριφορά τους δεν είναι η συνηθισμένη, τα παιδιά θέλουν να περάσουν το μήνυμα τους.

Στο δημοτικό η επιρροή των γονέων είναι ακόμα μεγάλη.

Τα παιδιά θα περάσουν το στάδιο της αδιαφορίας για το φαγητό, όπως πιθανότατα έκαναν και στην προσχολική ηλικία, όμως ακόμα σας ακούνε! Πλέον, μπορούν να συμμετέχουν πιο ενεργά στα ψώνια της εβδομάδας και τη μαγειρική, και από μία ηλικία κι έπειτα είναι σίγουρα σε θέση να προετοιμάζουν από το προηγούμενο βράδυ τα σνακ του σχολείου για την επόμενη ημέρα. Ορίστε μαζί τουλάχιστον μία ημέρα της εβδομάδας που θα σας βοηθήσουν στο μαγείρεμα, ενώ όταν έρθουν μαζί σας για ψώνια ενθαρρύνετέ τα να επιλέξουν μόνα τους τα φρούτα που θέλουν, για να ολοκληρώσετε τις αγορές σας. Τέλος, εάν προετοιμάσουν μόνα τους το σνακ του σχολείου είναι βέβαιο ότι λίγες θα είναι πλέον οι φορές που θα επιστρέψουν το μεσημέρι στο σπίτι και θα είναι άθικτο στην τσάντα.

Η μέθοδος της ρουτίνας

Διατηρήστε σταθερές απόψεις και πρόγραμμα για τη διατροφή του παιδιού, υιοθετήστε τη μέθοδο της ρουτίνας και στη σχολική και εφηβική ηλικία, εντάσσοντας πολύχρωμες πινελιές και ποικιλία στις πρώτες ύλες και τις μαγειρικές τεχνικές, πάντα πλαισιωμένα από ελκυστικές εικόνες και ευχάριστες γεύσεις. Όταν προσπαθείτε να εντάξετε κάτι νέο στο τραπέζι, προτιμήστε να το κάνετε μέσα από ήπια παρότρυνση και θετικά σχόλια γύρω από την εμφάνιση του πιάτου και τη γεύση του τροφίμου χωρίς να εστιάζετε στη θρεπτική του αξία - δεν είναι κάτι που μπορεί να πείσει σε αυτό το στάδιο τα παιδιά. Όταν θέλετε να ενισχύσετε ή να περιορίσετε την κατανάλωση κάποιου τροφίμου χρησιμοποιήστε την τακτική του "περισσότερο" ή "λιγότερο" και όχι του "όλο" ή "καθόλου". Η υπερβολική πίεση σίγουρα δεν θα βοηθήσει!
Και περνώντας στην εφηβεία ίσως παρατηρήσετε τα παρακάτω...
Η εμφάνιση της εφηβείας θα σημάνει την προσθήκη και άλλων συνιστωσών στην περίπλοκη σχέση του ανθρώπου με την τροφή του.

Σε αυτή την τόσο ιδιαίτερη περίοδο της ζωής και του έφηβου, αλλά και της υπόλοιπης οικογένειας, οι αλλαγές που παραμονεύουν είναι πολλές και θα κάνουν αίσθηση μόλις εμφανιστούν με τις ανάγκες σε ενέργεια και θρεπτικά συστατικά να είναι πολύ υψηλές. Το σώμα του παιδιού μεταβάλλεται ραγδαία και το ερώτημα που δημιουργείται είναι αν το "καινούργιο σώμα" είναι αρεστό στον κάτοχό του ή όχι. Αν δεν είναι, δια μέσου της τροφής, που αποτελεί το βασικό μέσο ανάπτυξης και συντήρησης του, θα προσπαθήσει να το αφανίσει, είτε μειώνοντας αισθητά την πρόσληψή της τροφής, είτε τρώγοντας πολύ περισσότερο από όσο χρειάζεται για να το καλύψει με πάχος. Αντίθετα, αν αρέσει στον έφηβο αυτή η αλλαγή θα επενδύσει στην εξωτερική του εμφάνιση και στην εικόνα σώματος. Συνήθως τα νεαρά αγόρια αποζητούν ένα μυώδες σώμα, ενώ οι νεαρές έφηβες ξεκινούν να αγαπούν τις καμπύλες τους συνδυαστικά με ένα υπερβολικά αδύνατο σκελετό (Τροφή για σκέψη!!!).

Διατροφή και εφηβεία

Η αναζήτηση της ταυτότητας, ο πειραματισμός, η σύγχυση, ο εκνευρισμός και οι έντονες και συχνές συναισθηματικές μεταβολές μπορεί να φανούν στο πιάτο κατά την διάρκεια της εφηβείας, μέσα από υπερβολικό έλεγχο στη διατροφή. Με αυτό τον τρόπο δημιουργείται η αίσθηση ελέγχου που αποζητά σε αυτή την τόσο μπερδεμένη και ανεξέλεγκτη ζωή που θεωρεί ότι ζει. Ενώ, μέσα από την διατροφική του συμπεριφορά (την μειωμένη προσληψη/αποχή από το φαγητό ή την υπερκατανάλωση τροφής) ο έφηβος σας μιλά αθόρυβα!
Ακολουθούν δύο τυχαία παραδείγματα συναισθηματικής διαχείρισης του πιάτου:
Εντάσεις και λεκτικές διαμάχες γονέων

Το παιδί/ ο έφηβος αισθάνεται φόβο, θλίψη, μοναξιά

Μειωμένη λήψη τροφής

Τιμωρία γονέων
ή
Απόμακροι γονείς

Το παιδί / ο έφηβος αισθάνεται παραμελημένος και μόνος

Καλύπτει το "κενό" με το φαγητό

Κεντρίζει με το βάρος του το ενδιαφέρον των γονέων!

Εύθραυστη περίοδος λοιπόν, με το παιδί σας να δοκιμάζει και να προσπαθεί να καταλήξει σε αυτό που το εκφράζει! Θα προσπαθήσει να αποφασίσει τι του αρέσει περισσότερο και να προσδιορίσει το γούστο του. Τη μία θα δείχνει προτίμηση στο κρέας, την άλλη θα το βαρεθεί και θα επικεντρωθεί στις ζύμες. Εάν στην παρέα υπάρχει χορτοφάγος; Μπορεί να κάνει κι εκεί μια δοκιμή. Ενώ, εάν οι γονείς είναι χορτοφάγοι και έχει μάθει να τρώει σύμφωνα με όσα δέχεται η συγκεκριμένη κουλτούρα διατροφής, ίσως αποφασίσει να αλλάξει.

Σίγουρα η ηλικία αυτή χαρακτηρίζεται από επιρρέπεια!

Δείξτε κατανόηση

Από την πλευρά τους οι γονείς είναι απαραίτητο να δείξουν κατανόηση και στο κομμάτι της διατροφής. Χρειάζεται συγκαταβατικότητα και σε αυτό τον τομέα. Δεχθείτε ότι τα παιδιά πλέον θα περνούν κάποιες ώρες εκτός σπιτιού, θα τρώνε και θα πίνουν μόνα, θα είναι υπεύθυνα για τις επιλογές τους, έχοντας πάντα ως παράδειγμα όλα όσα κάνετε μέχρι σήμερα μαζί. Απλά συμβουλεύστε τα σωστά. Και η συμβουλή δεν είναι να μην πάρουν τίποτα, ενώ έχουν βγει με την παρέα, αλλά να κάνουν την καλύτερη επιλογή αφεψήματος, σνακ ή γεύματος. Δεχθείτε χωρίς φωνές και επικριτικό ύφος τις πρώτες "λάθος" επιλογές και απλά συμβουλεύστε τα!

Δεν γίνεται να πάνε στο σουβλατζίδικο και να μη φάνε σουβλάκια, να πάνε στην κρεπερί αλλά να μη φάνε γλυκό ή στην καφετέρια να μην πιούνε κάποιο αφέψημα. Προσπαθήστε να τα συμβουλέψετε να κάνουν τη σωστή επιλογή στο σουβλάκι και να μη φάνε περισσότερο από όσο χρειάζεται και πιο συχνά από όσο συνήθιζαν μέχρι τώρα. Παροτρύνετέ τα να φάνε μόνο 1 μπάλα παγωτό, αντί για κρέπα ή βάφλα με διάφορες πραλίνες, μπισκότα και σιρόπια, ενώ ένας φυσικός φρεσκοστυμμένος χυμός αποτελεί μία ασφαλή επιλογή στις πρώτες εξόδους των εφήβων στα γειτονικά café!

Αγαπάμε το σώμα μας

Το μόνο που χρειάζεται να σας απασχολεί είναι τα παιδιά να αισθάνονται άνετα με το σώμα τους και να έχουν φυσιολογικό (ή πολύ κοντά στο φυσιολογικό) σωματικό βάρος μπαίνοντας στην ενήλικη ζωή.

Λάθη κάνουμε όλοι... Έτσι κάνουν και τα παιδιά! Η οικογένεια είναι εκεί να δείξει το σωστό δρόμο... και αν δεν τα καταφέρουν μόνοι; Τότε οι ειδικοί θα βοηθήσουν!

Για το Thisisus.gr γράφει η Γεωργία Ν. Βερλέκη, MSc Διαιτολόγος- Διατροφολόγος.

About Author

# data[].attributes.attachment_link.title
Διατροφή και εφηβεία τι πρέπει να κάνουμε -Thisisus.gr

# data[].attributes.attachment_link.description
Διατροφή και εφηβεία - Όλα όσα πρέπει να γνωρίζουμε σαν γονείς. Από την ηλικία των 5 ετών έως και την ενηλικίωση η διατροφική συμπεριφορά των παιδιών και των εφήβων αλλάζει χρόνο με το χρόνο.

# data[].attributes.headline
Αυτήν την περίοδο πο

# data[].attributes.body
Αυτήν την περίοδο που έχουν έρθει τα πάνω κάτω, η διαιτολόγος Μαρία Μπασκίνη μας δίνει 12+1 συμβουλές που θα φανούν χρήσιμες στους γονείς που επιθυμούν μια  ισορροπημένη διατροφή για τα παιδιά τους.

# data[].attributes.attachment_link.readable_text
Αυτήν την περίοδο που έχουν έρθει τα πάνω κάτω, η διαιτολόγος Μαρία Μπασκίνη μας δίνει 12+1 συμβουλές που θα φανούν χρήσιμες στους γονείς που επιθυμούν μια ισορροπημένη διατροφή για τα παιδιά τους.

Διαροφή και παιδια- μια ιδιαίτερη σχέση! Μία από τις μεγαλύτερες προκλήσεις μου είναι να αποκτήσουν τα παιδιά μου καλές διατροφικές συνήθειες. Δεν είναι εύκολο να πείσεις τα παιδιά να έχουν μια ισορροπημένη και υγιεινή διατροφή σε έναν κόσμο που αποθεώνει τα γλυκά και τροφές όπως πατατάκια, πίτσα, burger.

Ιδιαίτερα την περίοδο αυτή που τα παιδιά απέχουν από τις ομαδικές τους αθλητικές δραστηριότητες, βαριούνται που είναι όλη μέρα μέσα στο σπίτι και τα ντουλάπια της κουζίνας μας είναι πιο γεμάτα από ό,τι συνήθως, το θέμα υγιεινής διατροφής φαντάζει ακόμη πιο δύσκολο.

Η υγιεινή και ισορροπημένη διατροφή από την παιδική ηλικία είναι ένα σημαντικό εφόδιο για ολόκληρη τη ζωή του παιδιού μας. Η σωστή διατροφή από αυτή την ηλικία βοηθάει τη σωστή και ολοκληρωμένη ανάπτυξη του παιδιού, μπορεί να συμβάλει στην πρόληψη κάποιων ασθενειών που εκδηλώνονται είτε στην παιδική ηλικία είτε στην ενήλικη ζωή, καθώς και βοηθάει το παιδί να έχει σωστές διατροφικές συνήθειες ως ενήλικας.

Για αυτό λοιπόν αξίζει, εμείς οι γονείς, να προσπαθήσουμε να βελτιώσουμε τις διατροφικές συνήθειες των παιδιών μας!

12 +1 tips διατροφής για παιδιά που θα τα βοηθήσουν να αποκτήσουν καλές διατροφικές συνήθειες από μικρή ηλικία

1. Εξηγούμε στα παιδιά τα οφέλη της σωστής και υγιεινής διατροφής. Είναι σημαντικό τα παιδιά να καταλάβουν τι θα κερδίσουν αν τρώνε σωστά. Να τους εξηγήσουμε για παράδειγμα ότι θα έχουν περισσότερη ενέργεια για να παίξουν περισσότερη ώρα, θα δουλεύει καλύτερα ο εγκέφαλός τους και θα αφομοιώνουν τα μαθηματά τους καλύτερα.

2. Δεν πιέζουμε τα παιδιά να φάνε με το ζόρι, ακόμη και αν είναι αδύνατα. Αφήνουμε τα παιδιά να φάνε όσο θέλουν από το φαγητό τους χωρίς όμως να μπούμε στη διαδικασία να φτιάξουμε κάτι πιο γευστικό (και συνήθως λιγότερο υγιεινό) με το φόβο μήπως και μείνουν νηστικά. Αυτή η κίνησή μας καταγράφεται από τα παιδιά και στη συνέχεια ακολουθείται ως τακτική.

3. Μαθαίνουμε στα παιδιά μας σταματάνε όταν έχουν χορτάσει. Ας παρατηρήσουν ποια είναι τα σημάδια εκείνα που στέλνει το σώμα τους όταν έχουν χορτάσει και να σταματάνε. Ας αναρωτηθούν "έχει γεμίσει η κοιλιά μου;" ή "μήπως θα νιώσω άσχημα αν φάω και αυτό το επιπλέον κομμάτι τσουρέκι;".

4. Δε χρησιμοποιούμε το φαγητό ως κίνητρο, επιβράβευση ή παρηγορητικά. Τα παιδιά δεν πρέπει να συνδυάσουν το φαγητό με αγάπη, ασφάλεια ή επιβράβευση. Όταν το φαγητό χρησιμοποιείται ως ένδειξη αγάπης γίνεται η καταγραφή αυτής της πληροφορίας στον εγκέφαλό τους. Τα παιδιά έτσι μπορεί να ξεκινήσουν να χρησιμοποιούν το φαγητό για να διαχειρίζονται τη λύπη τους, τη βαρεμάρα του ή το άγχος τους και αυτό τελικά να οδηγήσει σε "συναισθηματικό φαγητό". Οι έρευνες επίσης δείχνουν ότι η τακτική αυτή, μακροπρόθεσμα, οδηγεί σε προτίμηση μη υγιεινών τροφίμων. Αντί να τους δώσουμε μια λιχουδιά επειδή κάτι τους στεναχώρεσε ας τους αγκαλιάσουμε ή ας τους δώσουμε τον χρόνο μας για να παίξουμε, να συζητήσουμε.

5. Είμαστε πρότυπα για τα παιδιά μας. Τα παιδιά μιμούνται συμπεριφορές και διδάσκονται περισσότερο από το παράδειγμα. Η σωστή διατροφή θα πρέπει λοιπόν να εφαρμόζεται από όλη την οικογένεια για να μπορούν τα παιδιά να υιοθετήσουν σωστές διατροφικές συνήθειες. Επιπλέον, έρευνες δείχνουν ότι τα παιδιά που τρώνε μαζί με τους γονείς τους στο τραπέζι αποκτούν υγιεινότερες διατροφικές συνήθειες. Ας το εκμεταλευτούμε τώρα που οι περισσότεροι #ΜένουμεΣπίτι. Ας καθίσουμε όλοι μαζί στο τραπέζι, να φάμε με ηρεμία, αργά, με παύσεις, να μασάμε καλά το φαγητό μας και να συζητήσουμε κατά τη διάρκεια του γεύματος.

6. Όλοι μπαίνουμε στον πειρασμό να φάμε μπροστά στην τηλεόραση ή στον υπολογιστή. Παρόλα αυτά καλό είναι να τρώμε στο τραπέζι για να έχουμε πλήρη επίγνωση του τι τρώμε. Όταν τρώμε μπροστά στην τηλεόραση, ο εγκέφαλος δίνει έμφαση στην άλλη δραστηριότητα και όχι στο φαγητό. Έτσι δε συνειδητοποιεί τι έχουμε φάει και πως στην πραγματικότητα έχουμε χορτάσει. Αυτό ισχύει και για τα παιδιά και έχει ως αποτέλεσμα τελικά να τρώνε περισσότερο, όχι τόσο στο συγκεκριμένο γεύμα, αλλά στα γεύματα που θα ακολουθήσουν.

7. Τα παιδιά χρειάζονται ποικιλία στη διατροφή τους. Η σωστή και υγιεινή διατροφή πρέπει να περιλαμβάνει τροφές από όλες τις ομάδες τροφών (δημητριακά, λαχανικά, φρούτα, γαλακτοκομικά προϊόντα, κρέας, πουλερικά, ψάρια, αυγά, ξηρούς καρπούς, όσπρια, ελαιόλαδο). Κάθε κατηγορία παρέχει κάποια, όχι όμως όλα τα θρεπτικά συστατικά που χρειάζονται τα παιδιά για να αναπτυχθούν σωστά. Για αυτόν ακριβώς τον λόγο δεν μπορούμε να αντικαταστήσουμε μια ομάδα με μια άλλη.

8. Βάζουμε χρώμα στη διατροφή τους! Προσφέρουμε στα παιδιά εποχιακά φρούτα και λαχανικά με διαφορετικά χρώματα. Το κάθε διαφορετικό χρώμα σχετίζεται με μια διαφορετική χημική ουσία ή βιταμίνη. Έτσι έχοντας μία ποικιλία από διαφορετικά χρώματα σε φρούτα και λαχανικά παίρνουν ένα ευρύ φάσμα θρεπτικών συστατικών.

9. Προτιμάμε τα προϊόντα ολικής.Προσφέρουμε στα παιδιά προϊόντα ολικής αλέσεως, όπως για παράδειγμα ψωμί ολικής αλέσεως, βρώμη, κινόα, καστανό ρύζι. Τα προϊόντα ολικής αλέσεως είναι πλούσια σε φυτικές ίνες, και περιέχουν περισσότερες βιταμίνες και μέταλλα από τα αντίστοιχα επεξεργασμένα προϊόντα, όπως για παράδειγμα λευκό ψωμί.

10. Τόσο η διαθεσιμότητα όσο και η πρόσβαση θα πρέπει να είναι εύκολη για τις τροφές που θέλουμε τα παιδιά μας να τρώνε. Αν τα ντουλάπια μας είναι γεμάτα με μπισκότα και πατατάκια, τότε τα παιδιά θα πηγαίνουν αυτόματα προς αυτό το ντουλάπι. Το πρόβλημα όμως είναι ότι αυτού του τύπου οι τροφές είναι συνήθως χαμηλές σε πολύτιμα θρεπτικά συστατικά και πλούσιες σε ζάχαρη και λιπαρά. Να τονίσουμε, βέβαια, ότι θέλουμε περιορισμό, αλλά σε καμία περίπτωση απαγόρευση τέτοιων τροφών. "Μια στο τόσο" αυτού του είδους οι τροφές δε βλάπτουν. Καλό είναι λοιπόν να έχουμε διαθέσιμα υγιεινά σνακ. Για παράδειγμα, να έχουμε σε εμφανές σημείο ένα μπολ με πλυμένα λαχανικά και φρούτα για να είναι προσβάσιμα στα παιδιά μας. Επίσης μπορούμε να έχουμε στο σπίτι μας ωμούς ανάλατους ξηρούς καρπούς, γιαούρτι, air-popped ποπ-κορν.

11. Όταν διψάνε τα παιδιά θα πρέπει να πίνουν νερό και να τους προσφέρουμε έτοιμους χυμούς ή/και αναψυκτικά περιστασιακά.

12. Καμιά φορά τα παιδιά αρνούνται να δοκιμάσουν νέες γεύσεις και φαγητά. Από τη δική μας πλευρά δεν τα παρατάμε και δεν απογοητευόμαστε.Οι νέες γεύσεις, τα νέα φαγητά θέλουν χρόνο για να τις συνηθίσουν τα παιδιά. Είναι ευκαιρία να #ΠειραματιστούμεΣτηνΚουζίναΜαζί με τα παιδιά μας. Δώστε τους μία ποδιά και αφήστε τους να σας βοηθήσουν με τη μαγειρική. Όταν τα παιδιά συμμετέχουν στην προετοιμασία του φαγητού έχουμε περισσότερες πιθανότητες τα παιδιά να δοκιμάσουν αυτό που έφτιαξαν. Αν τα παιδιά είναι μεγαλύτερης ηλικίας μπορούμε να τους εμπιστευτούμε να φτιάξουν εκείνα το γεύμα της ημέρας!

+1 Είναι ακόμα σημαντικό να ενθαρρύνουμε τα παιδιά να ασκούνται. Η σωματική δραστηριότητα δεν είναι σημαντική μόνο για τη διατήρηση ενός υγιούς βάρους, αλλά βοηθάει και στην ψυχική και πνευματική υγεία των παιδιών, γιατί αιματώνεται καλύτερα ο εγκέφαλός τους. Τα παιδιά θα πρέπει να αθλούνται και να περνάνε συγχρόνως ευχάριστα και να διασκεδάζουν. Στις μέρες μας υπάρχουν πολλές ιδέες στο διαδίκτυο για άσκηση είτε μένουμε σπίτι, είτε κυκλοφορούμε σιγά-σιγά διστακτικά.

Διατροφή και παιδιά. Μία σχέση περίπλοκη αλλά ουσιαστική που θα θέσει τα θέμελια της ασφαλούς ανάπτυξης των παιδιών μας αλλά και τη σχέση τους με το φαγητό.

Καλά τα έγραψα!! Ας πάω τώρα να τα εφαρμόσω....
Μαρία Μπασκίνη, PhD, MSc, RD διαιτόλογος-κλινική διατροφολόγος

Είμαι η Sou μαμά του Νίκου και της Βαλέριας! Αγαπώ τα βιβλία, την μουσική και το φαγητό! Μου αρέσει να γράφω και να μοιράζομαι τις εμπειρίες μου ως μαμά!

# data[].attributes.attachment_link.title
ΔΙΑΤΡΟΦΗ KAI ΠΑΙΔΙΑ: 12+1 συμβουλές για γονείς - MamaSou

# data[].attributes.attachment_link.description
Αυτήν την περίοδο που έχουν έρθει τα πάνω κάτω, η διαιτολόγος Μαρία Μπασκίνη μας δίνει 12+1 συμβουλές που θα φανούν χρήσιμες στους γονείς που επιθυμούν μια ισορροπημένη διατροφή για τα παιδιά τους. Διαροφή και παιδια- μια ιδιαίτερη σχέση! Μία από τις μεγαλύτερες προκλήσεις μου είναι να αποκτήσουν τα παιδιά μου καλές διατροφικές συνήθειες.

# data[].attributes.attachment_link.readable_text
Η εφηβεία αποτελεί ένα από τα σημαντικότερα στάδια ανάπτυξης του ανθρώπου, κατά την οποία παρατηρούνται ραγδαίες ψυχολογικές και σωματικές αλλαγές που οδηγούν το άτομο στην κορύφωση της οργανικής του ανάπτυξης αλλά και την τελική διαμόρφωση της προσωπικότητας του.

Η εφηβική ανάπτυξη για τα κορίτσια ξεκινάει στην ηλικία των 10-11 ετών και ολοκλήρώνεται συνήθως μέχρι τα 15 έτη ενώ για τα αγόρια ξεκινάει σε ηλικία 12-13 ετών, φτάνει στο μέγιστο ρυθμό ανάπτυξης σε ηλικία 14 ετών και ολοκληρώνεται στα 19 έτη.

Οι αυξημένες ενεργειακές ανάγκες σε αυτήν την ηλικία είναι αδιαμφισβήτητο γεγονός, καθώς ο έφηβος χρειάζεται ενέργεια για την αύξηση του μυικού ιστού, την ανάπτυξη του σκελετού και του νευρικού συστήματος, καθώς και για την ανάπτυξη του γεννητικού συστήματος.

Είναι λοίπον απαραίτητο, οι έφηβοι να προσλαμβάνουν την κατάλληλη ποσότητα ενέργειας καθημερινά αλλά και να εκπαιδευτούν σε σχέση με την ποιότητα των τροφών που θα πρέπει να καταναλώνουν. Στον παρακάτω πίνακα παρουσιάζονται οι ημερίσιες αναγκες των εφήβων σε ενέργεια και πρωτείνη:

Ημερήσιες ανάγκες, εφήβων σε ενέργεια και πρωτείνη

(Προσαρμογή από τις Ημερήσιες Προτεινόμενες Προσλήψεις RDA).

Διατροφικά προβλήματα που παρατηρούνται στην εφηβεία

1) Διατροφικές διαταραχές

Τα στατιστικά δεδομένα σχετικά με τη διατροφή των εφήβων είναι απογοητευτικά μιας και παρατηρούνται αυξημένα ποσοστά διατροφικών ανωμαλιών, όπως η υπερφαγία (που οδηγεί μακροπρόθεσμα στην παχυσαρκία), η ανορεξία και η βουλιμία.

Πρόσφατες μάλιστα μελέτες στις ΗΠΑ έχουν δείξει ότι η μέση κατανάλωση θερμίδων από τους εφήβους υπερβαίνει τις ημερήσιες συνιστώμενες κατά RDA (Recommended Dietary Allowences), σε ποσοστό 104% για τα κορίτσια και 116% για τα αγόρια ηλικίας 15-18 ετών, με ένα ποσοστό 13-36% των εφήβων ηλικίας 12-17 ετών να είναι μέτρια παχύσαρκοι, ενώ ένα ποσοστό 4-12% να παρουσιάζει σοβαρή παχυσαρκία.

Επιπροσθέτως, η παχυσαρκία στους έφηβους επηρεάζεται από την κακή διατροφή αλλά και την έλλειψη φυσικής δραστηριότητας, καθώς το 45% των εφήβων αγοριών και το 69% των εφήβων κοριτσιών ηλικίας 15-18 εκτελούν λιγότερο από μια ώρα μεσαίας έντασης άσκηση για τέσσερις φορές την εβδομάδα, που είναι και η προτεινόμενη συχνότητα άσκησης για αυτό το ηλικιακό γκρούπ.

Η παχυσαρκία στην εφηβική ηλικία σχετίζεται με την ύπαρξη υπερλιπιδαιμιών, αυξημένης αρτηριακής πίεσης, αλλά και μεγαλύτερου κινδύνου εμφάνισης διαβήτη κατά την ενήλικη ζωή.

Ανησυχιτικά είναι και τα ποσοστά εμφάνισης διατροφικών διαταραχών όπως η ανορεξία και η βουλιμία στους εφήβους. Η κοινωνικές πιέσεις που ασκούνται για την απόκτηση 'λεπτού και καλλίγραμμου σώματος' αναγκάζουν αρκετούς έφηβους και κυρίως κορίτσια να καταφύγουν στην ασιτία αλλά και την χρήση εμμετικών, καθαρτικών και της υπερεντατικής άσκησης προκειμένου να διατηρήσουν ένα βάρος κάτω του φυσιολογικού.

Σύμφωνα με την Εθνική Υπηρεσία Στατιστικής Υγείας της Μ. Βρετανίας, ένα στα 10 κορίτσια ηλικίας 12-18 ετών πάσχουν από νευρική ανορεξία που μακροπρόθεσμα σχετίζεται με νεφρική ανεπάρκεια, οστεοπόρωση, φθορά των δοντιών από την πρόκληση εμμετού αλλά και καρδιαγγειακών νοσημάτων (όπως οι αρρυθμίες).

2) Ποιότητα και ποσότητα γευμάτων

Ο σύγχρονος έφηβος, λόγω του γρήγορου ρυθμού ζωής του και του υπερβολικά φορτωμένου προγράμματος του με σχολείο, φροντιστήρια και άλλες δραστηριότητες, συχνά δεν εφαρμόζει το προτεινόμενο σχήμα των 'τριών γευμάτων την ημέρα' και των 'δύο ενδιάμεσων σνακς' που συνιστούν οι κλινικοί διαιτολόγοι.

Το 25% των εφήβων ηλικίας 12 με 19 ετών ξεκινά την μέρα του παραλείποντας το πρωινό γεύμα, κάτι το οποίο συντελεί στη μείωση των επιπέδων συγκέντρωσης και ενέργειας καθώς και στη μείωση της σχολικής απόδοσης.

Το 85% των εφήβων δεν καταναλώνουν τις 5 μικρομερίδες φρούτων και λαχανικών (400-500γρ την ημέρα) που συνιστώνται από τον Πανελλήνιο Σύλλογο Διαιτολόγων.

Το 60% των εφήβων τρώνε περισσότερα κορεσμένα λιπαρά από τη συνιστώμενη δοσολογία, κάτι το οποίο εκφράζει την αυξημένη κατανάλωση φαγητού τύπου 'φαστ φουντ' (όπως πίτσες, χάμπουργκερ κλπ.) σε συνδυασμό με την μειωμένη κατανάλωση άπαχου κρέατος, όπως το ψάρι και τα πουλερικά μαγειρεμένα με υγιεινό τρόπο (π.χ.

βραστά ή στο γκρίλ).

Επιπλέον, τα επίπεδα κατανάλωσης γαλακτοκομικών (όπως το γιαούρτι και το γάλα) από τους έφηβους έχουν μειωθεί κατά 36% μέσα στα τελευταία 25 χρόνια, γεγονός που σχετίζεται με μειωμένη πρόσληψη ασβεστίου, ενός απαραίτητου ιχνοστοιχείου για την ανάπτυξη της σκελετικής μάζας.

Η διαπίστωση αυτή είναι ιδιαίτερα σοβαρή καθώς η ελλιπής πρόσληψη ασβεστίου μπορεί να συντελέσει στη μείωση του ρυθμού αναπτυξης των εφήβων ή στον περιορισμό της μέγιστης σκελετικής τους ανάπτυξης.

Τέλος, αξίζει να σημειωθεί ότι σύμφωνα με την Εθνική Έρευνα Διατροφής σε Νέους στη Μ. Βρετανία το 2000 παρατηρήθηκε ότι η βασικότερη πηγή ενέργειας για τους έφηβους ήταν το ψωμί, τα μπισκότα, τα κράκερς, τα κέικ και οι πίτες που συντελούσαν στο ένα τρίτο της ενεργειακής πρόσληψης των εφήβων.

Η παρατήρηση αυτή είναι αρκετά σημαντική καθώς φανερώνει ότι οι έφηβοι προσλαμβάνουν ένα μεγάλο μέρος της ενέργειας τους από τροφές με μικρή διατροφική αξία και πολλές θερμίδες εις βάρος άλλων τροφών, πλούσιων σε οφέλιμα θρεπτικά συστατικά, όπως τα λαχανικά και τα φρούτα.

Συμπερασματικά...

Τα προαναφερόμενα στοιχεία μας 'κρούουν τον κόδωνα του κινδύνου' καθώς οι μελλοντικοί μας ηγέτες και τωρινοί έφηβοι σιτίζονται με άθλιο τρόπο και πρέπει απαραιτήτως οι γονείς, οι εκπαιδευτικοί αλλά και οι επιστήμονες υγείας και κυρίως οι κλινικοί διαιτολόγοι και οι γιατροί να λάβουν μέτρα για να βελτιωθεί η παρούσα κατάσταση.

Οι έφηβοι μας χρειάζονται απαραιτήτως διατροφική εκπαίδευση, διαφορετικά κινδυνεύουμε να μεγαλώσουμε μια νέα γενιά παχύσαρκων ή υποσιτισμένων ατόμων με σοβαρά προβλήματα υγείας.

# data[].attributes.attachment_link.title
Διατροφή στην εφηβεία: ποιά είναι η διατροφική κατάσταση του σύγχρονου εφήβου;

# data[].attributes.attachment_link.description
Η εφηβεία αποτελεί ένα από τα σημαντικότερα στάδια ανάπτυξης του ανθρώπου, κατά την οποία παρατηρούνται ραγδαίες ψυχολογικές και σωματικές αλλαγές που οδηγούν το άτομο στην κορύφωση της οργανικής του ανάπτυξης αλλά και την τελική διαμόρφωση της προσωπικότητας του.

# data[].attributes.headline
Οι διατροφικές απαιτήσεις κατά την εφηβεία

# data[].attributes.subject
Οι διατροφικές απαιτήσεις κατά την εφηβεία

# data[].attributes.attachment_link.readable_text
Οι διατροφικές απαιτήσεις κατά την εφηβεία είναι ιδιαίτερα αυξημένες, γιατί από τη μια υπάρχει επιτάχυνση της ανάπτυξης και από την άλλη αύξηση της φυσικής δραστηριότητας των εφήβων.

Κατά τη διάρκεια της ανάπτυξης, ο έφηβος έχει εξαιρετικά μεγάλη όρεξη και μόνον αν καλύπτεται από αντίστοιχη πρόσληψη θα μπορέσει ο οργανισμός να καλύψει τις ανάγκες του.

Οι διατροφικές απαιτήσεις αφορούν βασικά τις θερμίδες (για την αύξηση και τη φυσική δραστηριότητα), τις πρωτεΐνες (για την έμμηνη ρύση στις κοπέλες και την αύξηση του νέου ιστού και στα δύο φύλα), αλλά επίσης και τα ιχνοστοιχεία και τις βιταμίνες.

Ανεπάρκειες σε βιταμίνη Α, ριβοφλαβίνη, ασβέστιο και σίδηρο έχουν συσχετιστεί με μείωση ή καθυστέρηση της εφηβικής ανάπτυξης. Οι ανάγκες για τον σίδηρο είναι αυξημένες στα κορίτσια, κυρίως λόγου έμμηνης ρύσης, αλλά από έρευνες φαίνεται ότι βοηθάει ακόμα και στην αύξηση αφομοίωσης της γνώσης (καλύτερη απόδοση στα μαθήματα).

Ο ψευδάργυρος ενισχύει την ανάπτυξη των οστών, ελαττώνει την απώλεια σκελετικής μάζας και βοηθάει στην ανάπτυξη των δευτερογενών φυλετικών χαρακτηριστικών. Η ανάπτυξη του σκελετού χρειάζεται επαρκή ποσότητα βιταμίνης D, ενώ οι βιταμίνες Α, C και Ε χρειάζονται για την ανάπτυξη νέων κυττάρων.

Κρίσιμη περίοδος

Η εφηβεία θεωρείται, για πολλούς λόγους, ως κρίσιμη διατροφικά περίοδος της ζωής:

1. Η δραματική αύξηση στη φυσική ανάπτυξη και εξέλιξη, αυξάνει πιεστικά τις ανάγκες για θρεπτικά συστατικά. Κατά τη διάρκεια αυτής της περιόδου υπάρχει μια αύξηση του σωματικού βάρους

2. Κάποιες φορές μπορεί να παίξουν ρόλο κάποιοι κοινωνικο-πολιτισμικοί παράγοντες ή μια αλλαγή στον τρόπο διατροφής ή στις διατροφικές συνήθειες που μπορούν να επηρεάσουν την πρόσληψη των θρεπτικών συστατικών ή την ανάγκη γι' αυτά

3. Οι ψυχολογικές αλλαγές (που μπορεί να προκληθούν και από τις σωματικές αλλαγές) και η ανάπτυξη της προσωπικότητας μπορούν να επηρεάσουν τις διατροφικές συνήθειες σε περίοδο που οι έφηβοι νιώθουν ευάλωτοι. Δεν είναι μικρό το ποσοστό των εφήβων -ιδιαίτερα των κοριτσιών- που αντιμετωπίζουν κάποια διατροφική διαταραχή.

Σωματικές αλλαγές

Αλλαγές στο ύψος

Το 15-20% του ύψους ενός ενήλικα έχει καθοριστεί από την εφηβεία.

Η αυξητική αιχμή ξεκινάει αργότερα στα αγόρια απ' ότι στα κορίτσια και η ανάπτυξη των αγοριών είναι ταχύτερη απ' ότι των κοριτσιών.

Αλλαγές στο βάρος

Το 25-50% του τελικού ιδανικού βάρους αποκτάται στην εφηβεία.

Ο χρόνος και η ποσότητα αύξησης του βάρους σχετίζονται άμεσα με την ενεργειακή πρόσληψη και ενεργειακή απώλεια. Στην προ-εφηβική περίοδο, οι αναλογίες λίπους και μυών σε αγόρια και κορίτσια είναι παρόμοιες όπως και η άλιπη μάζα.

Τα αγόρια μεγαλώνοντας αναπτύσσουν περισσότερη μυϊκή μάζα απ' ότι λίπος (επομένως υπάρχει και μεγαλύτερη ανάγκη σε πρωτεΐνες) σε σχέση με τα κορίτσια. Το 45% περίπου της ενήλικης σκελετικής μάζας "φτιάχνεται" στη διάρκεια της εφηβικής περιόδου.

Μέχρι το τέλος της δεύτερης δεκαετίας του ανθρώπου το ποσοστό αυτό έχει αυξηθεί στο 90%. Αυτό δείχνει τη χρησιμότητα πολλών θρεπτικών συστατικών, ιδανικών για την ανάπτυξη των οστών, όπως είναι το ασβέστιο, η βιταμίνη D, το μαγνήσιο κ.ά.

Συνιστώμενες ημερήσιες ανάγκες

Συμπερασματικά, η διατροφή κατά τη διάρκεια της εφηβείας καλό είναι να:

Παρέχει τα απαραίτητα θρεπτικά συστατικά για την αντιμετώπιση των αναγκών της φυσικής και νοητικής ανάπτυξης και εξέλιξης

Παρέχει επάρκεια θρεπτικών συστατικών που η αποθήκευσή τους θα βοηθήσει σε περιπτώσεις ασθένειας ή εγκυμοσύνης

Είναι προσεγμένη για να προφυλάσσει την ενήλικη ζωή από ασθένειες που σχετίζονται με τη διατροφή όπως τα καρδιαγγειακά, ο σακχαρώδης διαβήτης, η οστεοπόρωση και ο καρκίνος

Ενθαρρύνει τις υγιεινές διατροφικές συνήθειες και έναν καλύτερο τρόπο ζωής που θα περιλαμβάνει και ένα είδος φυσικής δραστηριότητας (χαμηλή φυσική δραστηριότητα έχει συσχετισθεί με την αύξηση βάρους και την παχυσαρκία)

# data[].attributes.attachment_link.authors[].name
Γεωργία Γκανασούλη Διαιτολόγος / Διατροφολόγος

# data[].attributes.attachment_link.description
Οι διατροφικές απαιτήσεις κατά την εφηβεία είναι ιδιαίτερα αυξημένες, γιατί από τη μια υπάρχει επιτάχυνση της ανάπτυξης και από την άλλη αύξηση της φυσικής δραστηριότητας των εφήβων. Κατά τη διάρκεια της ανάπτυξης, ο έφηβος έχει εξαιρετικά μεγάλη όρεξη και μόνον αν καλύπτεται από αντίστοιχη πρόσληψη θα μπορέσει ο οργανισμός να καλύψει τις ανάγκες του.

# data[].attributes.headline
Ερωτηματολόγιο για τους γονείς σχετικά με τη διατροφή των εφήβων

# data[].attributes.subject
Ερωτηματολόγιο για τους γονείς σχετικά με τη διατροφή των εφήβων

# data[].attributes.attachment_link.title
διατροφη και εφηβοι